钦定古今图书集成/理学汇编/学行典/第012卷 > 《太极赋》陈樵
## 钦定古今图书集成/理学汇编/学行典/第012卷 > 《太极赋》陈樵

“何太始之无始兮，坱圠希夷，后不知其有终兮，前不
见其肇基。庞昧无朕，何象何仪？九干何端？八极何倪？
五方何属？四维何施？非圆何覆？非方何祇？五辰何抚？
六宗何司？为天道之大原兮，有物混沦。大不知其有
外兮，细又入于无伦。长上古以为生兮，阅万世而长
存。怀道体之大全兮，命元气以为凭。天人于是乎成”
性兮，裂积气而标形。方其函三义以为一兮，气磅礡
而未伸。清与污其杂袭兮，曾元黄之未分。邈沆漭而
漫诞，閴晻霭而幽纷。溟涬兮参寥，冲漠兮絪缊。冯冯
翼翼，杳杳旼旼。育白日于琼池，孕明月于蕊渊。列象
兮储光，孰辨兮昭昏。于是沉奥𫖯垂清阳高抗，下蓬
勃而蓊“上扶舆而森爽。女娲揭石以旁视，儵忽废
凿而自丧。”天经地纬，成文成象，积气舒光，昭晰清朗。
川疏渎融，海涵岳壮，四游上下，与时升降。大㝢左旋，
行无停轮，玉衡斡流，七政率循，其出入之息，互为吐
吞，乘气之机，呼寒吹温，六月一息，开阳阖阴，动为静
基，静为动源。温兮寒所伏，寒兮温所存，极不期复，时
往时来。二“气所布，是行四时，袭四为五，五气相滋。方
青岁之开先兮，又握赤精而嗣之；袭黄灵以白藏兮，
又申之以元炜。冲气蜿蟺，阴化阳施，汇列条分，万类
睢睢，动行植跋，鳞泳羽飞，人道配天，有仁有义。天去
人其几何，虽分殊而一理。无始之真吾其性，五气之
精吾其体。故道至察于鸢鱼，气可塞于天地也。”吾尝
望元气之轮囷兮，思邃古之开元，瞻天运之不息兮，
慨万物之芸芸。物更谢而迭瘁兮，皆太始之来昆；曾
浑沦之不老兮，世弥久而弥新。夫天亦不能以自已
兮，吾又乌知其门哉？《系》曰：“无始之真，肇混元兮。为物
祖始，万象先兮。思述祖德，穷化源兮。名则无有，辞何
宣兮。昔有人兮襟桂兰，问天不”对兮馀千年。四时错
行兮品物繁。天对甚侈兮非无言。